
History and Identity in V. Sackville West’s Pepita and Virginia Woolf’s Orlando

Virginia Woolf és Vita Sackville-West kapcsolata mindig is izgatta a kulturális képzeletet. A kivételes kötelék eredménye e két különleges asszony között az Orlando, a huszadik század egyik legjobb regénye, amely magas irodalmi szinten tartotta a "gender" témáját, és új dimenziókat adott a társadalmi szerepek tárgyalásának.
"A nők és a regény" című esszéjében Woolf megállapítja, hogy amíg a férfiak élete és a férfiak korszaka mindig aprólékos részletességgel bírt az irodalom lapjain, addig a nők története és a női életrajzok terén hiány érzékelhető. Ezért Woolf a történelem egy olyan új perspektíváját javasolja, amely vagy a női szerepeket ragadja ki, vagy női szemszögből bontakozik ki. Ennek megfelelően dolgozatomban célja a modernista kísérleti irodalom lehetőségeivel és korlátaival kívánok foglalkozni, amely a történelem, történetírásés családtörténet/életrajz fogalmait női szemszögből gondolta újra, az életrajz két típusát használva eszközül - az Orlandót, Woolf Vita Sackville-Westről alkotott fiktív életrajzát, valamint a Pepitát, az Orlando egyik méltatlanul a perifériára szoruló testvérszövegét, Vita Sackville-West családtörténetének emlékrajzát. Vizsgálatomban e két művet a matriarchális örökség, a leszbikus vágy és a "gender fluidity" tükrében kívánom összevetni egymással.Mind Virginia Woolf, mind pedig Vita Sackville-West művészetüket a vágynak rendelték alá, amely egyúttal a társadalmi kötöttségtől megszabadulni vágyó női vágyként is általánosítható, valamint annak a meggyőződésnek, miszerint mindannyian elsődlegesen emberi lények vagyunk, és csak azután tartozunk egyik vagy másik nemhez. Ebben az értelemben, mondja Woolf, az identitás kérdése teljesen elkülönül a szex kérdésétől. De a nemek közötti választás szabadsága csupán a társadalommal szembehelyezkedve valósulhat meg.
Következtetésül, munkámban a Pepita és az Orlando tükrében az életrajz műfaját az identitás (és identifikáció), különösen a női identitás (és identifikáció) probblematikájába kívánom bevonni.



